Terbaɛt tameqṛant tamezwarut (la première grande implusion) i tuɣalin ɣer tira, yellan deg temnaḍt n Leqbayel, tettuɣal ɣer tazwara n lqern-agi. Yuɣal wayen i d-suffɣen yewwi adeg n timawit akked cfawat yedduklen ɣer yimezdaɣ, ladɣa deg tsekla, acu tizrigin-agi n tsekla tḥuza-tent liḥala-nni yemermden di tmetti, di tdamsa akked tsertit id-yeḍran deg tamnaḍt n Leqbayel deg uzgen aneggaru n lqern wis 19. Acku imedyazen-nni iqburen, wid ur nettwasen ara, yettawin ttaran ger tudrin, ulac-iten, iɣab later-nsen. Tasuta tamezwarut n yiselmaden i d-yewwḍen di taggara n lqern, mugren-d yiwet n tallit tegerez aṭas, anda uɣalen zemren ad sawḍen tigemmi-agi seg tsuta ɣer tayeḍ. Neḥṣa i merra s wazal n wammud n yisefra n Boulifa, anda i d-yejmeɛ isefra n umedyaz ameqran Si Mohand akked kra n yimedyazen iqburen. Iqqir-d Mouloud FERAOUN deg wayen yeɛnan ay-agi yeqqar-d : « Ad tneḥrez amzun akken d azamul n cfawat n wayen i yzemren ad yenger (ad tennettu) wagi « adlis » n yilmeẓyen n temnaḍt n Leqbayel.» (1960 :11)